ആവര

കേസാല്പിനേഷ്യേ കുടുംബത്തിലെNadkarni KM. The Indian materia medica. Vol. I. Mumbai: Popular Prakashan; 2002. p. 284. കാസ്സ്യ ഓറിക്കുലേറ്റ (Cassia ariculata) എന്ന ശാസ്ത്രനാമവും, ടാന്നേർസ് കാസ്സ്യ എന്ന ആംഗലേയ നാമവുമുള്ള ആവര ഇൻഡ്യയിലെയും ശ്രീലങ്കയിലെയും വരണ്ട പ്രദേശങ്ങളിൽ നാലടിയോളം ഉയരത്തിൽ വളരുന്ന ഔഷധസസ്യമാണ്. ഇൻഡ്യയിൽ അധികമായും കർണ്ണാടകം,തമിഴ്നാട്, ആന്ധ്രാപ്രദേശ്, തെലംഗാണ സംസ്ഥാനങ്ങളിൽ വളരുന്നുവി. വി. ബാലകൃഷ്ണൻ;ചെടികളും അവയുടെ ഔഷധഗുണങ്ങളും;ഡി സി ബുക്സ് ISBN 81-713-0363-3. ആവരയുടെ പൂവ് തെലംഗാണയുടെ ഔദ്യോഗിക പുഷ്പമാണ്. ഇടതൂർന്ന ശിഖരങ്ങളും. ദീർഘവൃത്താകൃതിയിലുള്ള ഇലകൾക്ക് ഒരേ വർഗ്ഗത്തിൽ പെടുന്ന കൊന്നയിലയുമായി രൂപ സാദൃശ്യമുണ്ട്. തോലിന് തവിട്ടു നിറം, കടും മഞ്ഞ നിറത്തിലുള്ള പൂക്കൾ. ഫലം 11 സെ മി വര നീളമുള്ള ഒരു പയറാണ്. അതിനുള്ളിൽ 12 - 20 വരെ കായ്കൾ.

ഔഷധഗുണങ്ങൾ
ധാരാളം ഔഷധ ഗുണമുള്ള ആവരയുടെ എല്ലാ ഭാഗങ്ങളും കുഷ്ഠം, ആസ്ത്മ, സന്ധിവാതംKirtikar KR, Basu BD. Indian medicinal plants. 2 nd ed. Vol. II. Dehradun: International Book Distributors; 2006. p. 868., പ്രമേഹംJoshi SG. Textbook of Medicinal Plants. New Delhi-Oxford: IBH Publishing Co.; 2000. p. 119.  തുടങ്ങിയ രോഗങ്ങളിൽ പ്രധാനമായി ഉപയോഗിച്ചു വരുന്നു. ചില ഔഷധക്കൂട്ടുകളിൽ ജ്വര ചികിത്സയ്ക്കും,ആമാശയ പുണ്ണിനും ത്വക് രോഗങ്ങളിലും ഉപയോഗിക്കുന്നുQadry JS. Shah and Qadry's Pharmacognosy. 12 th Revised ed. Ahmedabad: B.S. Shah Prakashan; 2005. p. 243.. പൂക്കളിൽ ഫ്ലേവനോയിഡുകൾ, പ്രൊആന്തോസയാനിഡിൻ,  β സീറ്റോസ്റ്റീറോൾ എന്നീ ഘടകങ്ങൾ അടങ്ങിയിട്ടുണ്ട്Rastogi RP, Mehrotra BN. Compendium of Indian Medicinal Plants. Vol. II. New Delhi: National Institute of Science Communication; 1998. p. 147.Asolkar LV, Kakkar KK, Chakre OJ. Second Supplement To, Glossary of Indian medicinal plants with active principles. Part I (A-K). New Delhi: National Institute of Science Communication; 1965-81. p. 177..
ആധുനിക ഔഷധശാസ്ത്രം
പൂക്കൾ ജലത്തിൽ കുതിർത്ത ലായനി ഒരു കിലോഗ്രാം ശരീരഭാരത്തിന് 0.45 ഗ്രാം എന്ന അളവിൽ പ്രമേഹൌഷധമായി ഉപയോഗിക്കാംPari L, Latha M. Effect of Cassia auriculata flowers on blood sugar levels, serum and tissue lipids in streptozotocin diabetic rats. Singapore Med J 2002;43:617-21.Antidiabetic Activity of Cassia auriculata Flowers: Effect on Lipid Peroxidation in Streptozotocin Diabetes Rats;Pharmaceutical Biology, Volume 40, Issue 7 October 2002 , pages 512 - 517. ഒരേ അനുപാതത്തിൽ ജലവും മദ്യവും ചേർന്ന ലായനിയിൽ പൂക്കളുടെ പൊടി കുതിർത്തെടുത്ത ലായനി ഉപയോഗിച്ച് പ്രമേഹം ബാധിച്ച എലികളിൽ നടത്തിയ ഗവേഷണങ്ങളിൽ, പൂക്കളിലടങ്ങിയ  എൻ-ബ്യൂട്ടനോൾ അംശങ്ങളാണ് പ്രമേഹൌഷധമായി പ്രവർത്തിക്കുന്നത് എന്ന് കണ്ടെത്തിയിട്ടുണ്ട്SJ Surana, SB Gokhale, RB Jadhav, RL Sawant, Jyoti B Wadekar;Antihyperglycemic activity of various fractions of Cassia auriculata linn. in alloxan diabetic rats; Indian journal of pharmaceutical chemistry; 2008, Volume : 70, Issue: 2, Page : 227-229. പൂക്കൾ എഥനോൾ, മെഥനോൾ മദ്യങ്ങളിൽ കുതിർത്ത ലായനികളിൽ നടത്തിയ പരീക്ഷണങ്ങൾ, അവയിൽ വാർദ്ധക്യത്തെ പ്രതിരോധിക്കുന്ന ആന്റൈഓക്സിഡന്റുകൾ അടങ്ങിയിട്ടുണ്ട് എന്ന് തെളിയിച്ചു.A. Kumaran, a,  and R. Joel Karunakaran;Antioxidant activity of Cassia auriculata flowers;Fitoterapia;Volume 78, Issue 1, January 2007, Pages 46-47. പരീക്ഷണവിധേയമാക്കിയ എലികളിൽ മദ്യം മൂലമുണ്ടാകുന്ന കരൾ രോഗത്തിന് ഇലകളുടെ നീര് ചേർത്തൂണ്ടാക്കിയ ലായനി  ഒരു കിലോഗ്രാം ശരീരഭാരത്തിന് 250 മില്ലിഗ്രാം എന്ന അളവിൽ നൽകുമ്പോൾ കരൾ രോഗത്തിന് പ്രതിവിധിയായും പ്രതിരോധമായും പ്രവർത്തിക്കുന്നുSenthil Kumar Rajagopala, Ponmozhi Manickama, Viswanathan Periyasamyb, Nalini Namasivayama;Activity of Cassia auriculata leaf extract in rats with alcoholic liver injury; The journal of nutritional bio-chemistery;Volume 14, Issue 8, Pages 452-458 (August 2003).G. Parthasarathy, V.V. Prasanth ; Hepatoprotective Activity of Cassia fistula Linn. Bark Extracts against Carbon Tetra Chloride Induced Liver Toxicity in Rats;The Internet Journal of Pharmacology ISSN: 1531-2976.
ആയുർവേദത്തിൽ
നേത്ര രോഗങ്ങൾ, രക്തസ്രാവം, വന്ധ്യത, ത്വൿ‌രോഗങ്ങൾ, ഗർഭാശയ സംബന്ധിയായ രോഗങ്ങൾ, അജീർണ്ണം, പ്രമേഹം തുടങ്ങിയ രോഗങ്ങളുടെ ആയുർവേദ ചികിത്സയിൽ ആവര ഉപയോഗിച്ചു വരുന്നു. പൂക്കൾ തമിഴ്നാട്ടിൽ ഭക്ഷണമായി ഉപയോഗിക്കുന്നു.
മറ്റ് ഉപയോഗങ്ങൾ
തുകൽ ഊറയ്ക്കിടുന്നതിന് ഉപയോഗിക്കുന്നു, ടാന്നേർസ് കാസ്സ്യ എന്ന പേർ അതുകൊണ്ട്.
മറ്റിനങ്ങൾ
പൊന്നാവരയെന്ന് പേരുള്ള ഇനത്തിന്റെ പൂക്കൾക്ക് ചുവപ്പു നിറമാണ്.

അവലംബം

പുറത്തേക്കുള്ള കണ്ണികൾ  
 http://ayurvedicmedicinalplants.com/index.php?option=com_zoom&Itemid=26&page=view&catid=3&key=27&hit=1

വർഗ്ഗം:ഔഷധസസ്യങ്ങൾ
വർഗ്ഗം:ഇൻഡിഗോഫെറ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം